sukhrobnurali/uzbek-legal-corpus huggingface dataset:
Tender boʻyicha takliflarni baholash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida
(order, 2022-02-11)

Oʻzbekiston Respublikasi Vazirlar Mahkamasining 2017-yil 25-apreldagi 238-son “Aholiga transport xizmati koʻrsatish hamda shaharlar va qishloqlarda avtobuslarda yoʻlovchilar tashish tizimini yanada takomillashtirish chora-tadbirlarini amalga oshirish toʻgʻrisida”gi qaroriga muvofiq buyuraman: 1. Oʻzbekiston avtomobil va daryo transporti agentligi boshligʻining 2014-yil 10-noyabrdagi 28-son buyrugʻi (roʻyxat raqami 2630, 2014-yil 9-dekabr) (Oʻzbekiston Respublikasi qonun hujjatlari toʻplami, 2014-y., 50-son, 596-modda) bilan tasdiqlangan Tender boʻyicha takliflarni baholash tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 7-band quyidagi mazmundagi xatboshi bilan toʻldirilsin: “Bunda transport vositasi rusumi uchun olingan ballarga 1,15 miqdorda oshiruvchi koeffitsiyent qoʻllaniladi, agar transport vositasi tender qatnashchisining mulki boʻlsa.”. 2. 9 va 10-bandlar quyidagi tahrirda bayon etilsin: “9. Avtobuslar (yoʻnalishli taksi) ish rejimining tavsiya etilayotgan varianti uchun — besh balli tizim boʻyicha baholanadi. 10. Yoʻnalishdagi qatnovlarning taklif etilayotgan soni uchun — besh balli tizim boʻyicha baholanadi.”. 3. 11-banddan beshinchi xatboshi chiqarib tashlansin. 4. 1-ilova quyidagi mazmundagi xatboshi bilan toʻldirilsin: “Bunda transport vositasi rusumi uchun olingan ballarga 1,15 miqdorda oshiruvchi koeffitsiyent qoʻllaniladi, agar transport vositasi tender qatnashchisining mulki boʻlsa.”.
Qishloq joylarda namunaviy loyihalar boʻyicha yakka tartibdagi uy-joylar qurish uchun tashqi muhandislik kommunikatsiyalariga ulanish imkoniyati boʻlgan sugʻorilmaydigan hamda unumdorligi past qishloq xoʻjaligi yer uchastkalarini aniqlash qoidalarining 3-bandiga oʻzgartirish kiritish haqida
(resolution, 2019-09-07)

Oʻzbekiston Respublikasi Prezidentining 2017-yil 18-apreldagi PF-5017-son “Uy-joy kommunal xizmat koʻrsatish tizimini boshqarishni yanada takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Qishloq va suv xoʻjaligi vazirligi hamda Davlat arxitektura va qurilish qoʻmitasi qaror qiladi: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Qishloq va suv xoʻjaligi vazirligi hamda Davlat arxitektura va qurilish qoʻmitasining 2013-yil 20-maydagi 10, 6/1 va 2-son qarori (roʻyxat raqami 2464, 2013-yil 3-iyun) (Oʻzbekiston Respublikasi qonun hujjatlari toʻplami, 2013-y., 23-son, 308-modda) bilan tasdiqlangan Qishloq joylarda namunaviy loyihalar boʻyicha yakka tartibdagi uy-joylar qurish uchun tashqi muhandislik kommunikatsiyalariga ulanish imkoniyati boʻlgan sugʻorilmaydigan hamda unumdorligi past qishloq xoʻjaligi yer uchastkalarini aniqlash qoidalarining 3-bandi quyidagi tahrirda bayon etilsin: “3. Ishchi guruh tarkibiga Qoraqalpogʻiston Respublikasi Vazirlar Kengashi, viloyat, tuman (shahar) hokimliklari, Oʻzbekiston Respublikasi Qishloq va suv xoʻjaligi vazirligining hududiy boshqarma va uning boʻlimlari, “Yergeodezkadastr” davlat qoʻmitasining hududiy boshqarma va uning boʻlimlari, “Davarxitektqurilish” qoʻmitasining hududiy boshqarma va uning boʻlimlari, Qoraqalpogʻiston Respublikasi Uy-joy kommunal xizmat koʻrsatish vazirligi hamda viloyatlar uy-joy kommunal xizmat koʻrsatish boshqarmalari va ularning tashkiliy tuzilmasiga kiruvchi tashkilotlar, “Oʻzdaverloyiha” institutining hududiy boʻlimlari, “Oʻzbekneftgaz” MXK hududiy boʻlimlari, “Oʻzbekenergo” AJning hududiy elektr tarmoqlari korxonalari va “Oʻzgidromet” markazining hududiy boʻlinmalarining vakillari kiritiladi.”. 2. Mazkur qaror “Oʻzbekenergo” AJ, Oʻzbekiston Respublikasi Uy-joy kommunal xizmat koʻrsatish vazirligi, “Oʻzbekneftgaz” MXK, “Oʻzdavenergonazorat” inspeksiyasi hamda “Oʻzgidromet” markazi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi jismoniy tarbiya va sport davlat qoʻmitasining markaziy apparati tuzilmasiga oʻzgartirishlar kiritish toʻgʻrisida
(resolution, 2019-08-27)

Oʻzbekiston Respublikasi Jismoniy tarbiya va sport davlat qoʻmitasi huzuridagi Bolalar sportini rivojlantirish jamgʻarmasining joriy faoliyatini boshqarishni yanada maqbullashtirish maqsadida: 1. Oʻzbekiston Respublikasi Jismoniy tarbiya va sport davlat qoʻmitasi markaziy apparati tuzilmasidagi rais oʻrinbosari, Oʻzbekiston Bolalar sportini rivojlantirish jamgʻarmasi ijrochi direktori lavozimi tugatilsin. 2. Belgilansinki, Oʻzbekiston Bolalar sportini rivojlantirish jamgʻarmasi ijro etuvchi apparatining joriy faoliyatiga rahbarlik qilish Oʻzbekiston Respublikasi Jismoniy tarbiya va sport davlat qoʻmitasi raisining taqdimnomasiga koʻra Oʻzbekiston Respublikasi Vazirlar Mahkamasi tomonidan lavozimga tayinlanadigan va lavozimidan ozod etiladigan ijrochi direktor tomonidan amalga oshiriladi. 3. Oʻzbekiston Respublikasi Prezidentining “Oʻzbekiston Respublikasi Jismoniy tarbiya va sport davlat qoʻmitasi faoliyatini tashkil etish toʻgʻrisida” 2017-yil 15-fevraldagi PQ-2779-son qarorining 2-ilovasiga ilovaga muvofiq oʻzgartirishlar kiritilsin. 4. Oʻzbekiston Respublikasi Jismoniy tarbiya va sport davlat qoʻmitasi boshqa manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Tibbiy faoliyatning tegishli turi, hajmi va tipini amalga oshirish uchun zarur boʻlgan moddiy-texnik bazaga, tibbiyot asbob-uskunalariga va boshqa texnika vositalariga, shu jumladan tibbiyot anjomlariga boʻlgan minimal talablarni tasdiqlash toʻgʻrisida”gi buyruqni, shuningdek unga qoʻshimchalarni oʻz kuchini yoʻqotgan deb topish haqida
(order, 2017-07-28)

Oʻzbekiston Respublikasi Vazirlar Mahkamasining 2017-yil 21-iyundagi 405-son “Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi sogʻliqni saqlash vazirining 2012-yil 3-oktabrdagi 281-son “Tibbiy faoliyatning tegishli turi, hajmi va tipini amalga oshirish uchun zarur boʻlgan moddiy-texnik bazaga, tibbiyot asbob-uskunalariga va boshqa texnika vositalariga, shu jumladan tibbiyot anjomlariga boʻlgan minimal talablarni tasdiqlash toʻgʻrisida”gi buyrugʻi (roʻyxat raqami 2396, 2012-yil 23-oktabr) (Oʻzbekiston Respublikasi qonun hujjatlari toʻplami, 2012-y., 43-son, 500-modda); Oʻzbekiston Respublikasi sogʻliqni saqlash vazirining 2015-yil 8-oktabrdagi 37-son “Tibbiy faoliyatning tegishli turi, hajmi va tipini amalga oshirish uchun zarur boʻlgan moddiy-texnik bazaga, tibbiyot asbob-uskunalariga va boshqa texnika vositalariga, shu jumladan tibbiyot anjomlariga boʻlgan minimal talablarga qoʻshimchalar kiritish toʻgʻrisida”gi buyrugʻi (roʻyxat raqami 2396-1, 2015-yil 3-noyabr). 2. Mazkur buyruq Oʻzbekiston Respublikasi Savdo-sanoat palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi.
Oʻzbekiston Respublikasi aviatsiya qoidalari “Oʻzbekiston Respublikasi fuqaro aviatsiyasi bortkuzatuvchilarining ishlarini tashkil etish qoidalari”ga (OʻzR AQ-95) oʻzgartirishlar kiritish haqida
(order, 2017-07-28)

Vazirlar Mahkamasining 2004-yil 26-fevraldagi 90-sonli qarori bilan tasdiqlangan Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2007-yil 20-sentabrdagi 145-sonli buyrugʻi (roʻyxat raqami 1733, 2007-yil 26-oktabr) (Oʻzbekiston Respublikasi qonun hujjatlari toʻplami, 2007-y., 43-son, 439-modda) bilan tasdiqlangan Oʻzbekiston Respublikasi aviatsiya qoidalari “Oʻzbekiston Respublikasi fuqaro aviatsiyasi bortkuzatuvchilarining ishlarini tashkil etish qoidalari”ga (OʻzR AQ-95) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. II bobning uchinchi paragrafi oʻz kuchini yoʻqotgan deb topilsin. 2. 25-bandda: a) “b” kichik band oʻz kuchini yoʻqotgan deb topilsin; b) “e” kichik band quyidagi tahrirda bayon etilsin: “e) tilga tayyorlash va til boʻyicha malaka oshirish;”. 3. III bobning uchinchi paragrafi oʻz kuchini yoʻqotgan deb topilsin. 4. III bobning beshinchi paragrafning nomi quyidagi tahrirda bayon etilsin: “5-§. Tilga tayyorlash va til boʻyicha malaka oshirish”. 5. 40 — 42 bandlar quyidagi tahrirda bayon etilsin: “40. Bortkuzatuvchilarni tilga tayyorlash va til boʻyicha malakasini oshirish yoʻlovchilar bilan chet tillarda muomala qilish va ularga xalqaro klass boʻyicha xizmat koʻrsatishga oʻrgatish maqsadida amalga oshiriladi. 41. Tilga tayyorlash va til boʻyicha malaka oshirish kurslari quyidagilarni nazarda tutadi: a) fuqaro aviatsiyasida qoʻllaniladigan maxsus leksikani oʻzlashtirish; b) soʻzlashish nutqini mukammallashtirish. Fuqaro aviatsiyasi oʻquv markazida joriy qilingan qoidalarga muvofiq davlat va chet tillar boʻyicha bilimlarni tasdiqlash uchun ekstern uslubida imtihon topshirishga yoʻl qoʻyiladi. 42. Bortkuzatuvchilarni tilga tayyorlash va til boʻyicha malakasini oshirish kurslarida oʻqitish aviakorxona (aviakompaniya)larning yoʻllanmalari boʻyicha sertifikatlangan Fuqaro aviatsiyasining oʻquv markazida olib boriladi.”.
Alkogolli mahsulotlar bilan chakana savdo qilish, shu jumladan, umumiy ovqatlanish korxonalari tomonidan alkogolli mahsulotlarning realizatsiya qilinishi huquqi uchun yigʻimni taqsimlash tartibi toʻgʻrisidagi nizomni tasdiqlash haqida
(order, 2019-10-28)

Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi va 2017-yil 1-fevraldagi PQ-2750-son “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida”gi qarorlariga muvofiq buyuraman: 1. Alkogolli mahsulotlar bilan chakana savdo qilish, shu jumladan, umumiy ovqatlanish korxonalari tomonidan alkogolli mahsulotlarning realizatsiya qilinishi huquqi uchun yigʻimni taqsimlash tartibi toʻgʻrisidagi nizom ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi va 2017-yil 1-fevraldagi PQ-2750-son “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida”gi qarorlariga muvofiq, alkogolli mahsulotlar bilan chakana savdo qilish, shu jumladan umumiy ovqatlanish korxonalari tomonidan alkogolli mahsulotlarning realizatsiya qilinishi huquqi uchun yigʻimlarni (bundan buyon matnda yigʻim deb yuritiladi) taqsimlash tartibini belgilaydi. 1. Yigʻimlar Yagona gʻazna hisobvaragʻiga kelib tushadi. 2. Toʻlovchilar yigʻimlarni toʻlash uchun toʻlov hujjatining toʻlov maqsadida yigʻim turi va maqsadi hamda oʻzi joylashgan hudud uchun ochilgan shaxsiy gʻazna hisobvaragʻini koʻrsatgan holda Yagona gʻazna hisobvaragʻiga oʻtkazadi. 3. Yagona gʻazna hisobvaragʻiga kelib tushgan mablagʻlar Oʻzbekiston Respublikasi Moliya vazirligi Axborot tizimida (“OʻRMV” AT) quyidagi tartibda taqsimlanadi: Qoraqalpogʻiston Respublikasi va viloyatlarda mablagʻlarning 90 foizi Oʻzbekiston Respublikasining Davlat budjetiga, 10 foizi “yagona darcha” markazlari faoliyatini moliyalashtirish uchun Oʻzbekiston Respublikasi Adliya vazirligining shaxsiy gʻazna hisobvaragʻiga; Toshkent shahrida mablagʻlarining 80 foizi Oʻzbekiston Respublikasining Davlat budjetiga, 10 foizi “yagona darcha” markazlari faoliyatini moliyalashtirish uchun Oʻzbekiston Respublikasi Adliya vazirligining shaxsiy gʻazna hisobvaragʻiga va 10 foizi Savdo, xizmat koʻrsatish sohasi va isteʼmol tovarlarini ishlab chiqarish departamentining hisob raqamiga oʻtkaziladi. 4. Yigʻimlarning toʻliq hajmda kelib tushishi, toʻgʻri taqsimlanishi va tasarruf etuvchilar tomonidan maqsadli ishlatilishi boʻyicha nazorat qonun hujjatlarida belgilangan tartibda vakolatli organlar tomonidan amalga oshiriladi. 5. Mazkur Nizom talablarini buzilishida aybdor boʻlgan shaxslar qonun hujjatlarida belgilangan tartibda javobgarlikka tortiladi.
Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga oʻzgartirish va qoʻshimcha kiritish haqida
(resolution, 2017-07-28)

Oʻzbekiston Respublikasi Prezidentining 2017-yil 15-martdagi PQ-2834-son “Toshkent axborot texnologiyalari universitetining faoliyatini yanada takomillashtirish chora-tadbirlari toʻgʻrisida”gi qaroriga muvofiq, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Moliya vazirligi qaror qiladi: 1. Oʻzbekiston aloqa va axborotlashtirish agentligi hamda Oʻzbekiston Respublikasi Moliya vazirligining 2012-yil 1-fevraldagi 2-yu, 7-son qarori (roʻyxat raqami 2329, 2012-yil 21-fevral) (Oʻzbekiston Respublikasi qonun hujjatlari toʻplami, 2012-y., 8-9-son, 89-modda) bilan tasdiqlangan Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-band quyidagi tahrirda bayon qilinsin: “11. Toʻlov summasi Davlat budjeti, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi qoshidagi Axborot-kommunikatsiya texnologiyalarini rivojlantirish jamgʻarmasi va Muhammad al-Xorazmiy nomidagi Toshkent axborot texnologiyalari universiteti qoshidagi Ilmiy-innovatsion rivojlantirish jamgʻarmasi oʻrtasida Oʻzbekiston Respublikasi Prezidentining qarori bilan belgilangan normativlar boʻyicha taqsimlanadi.”. 2. Quyidagi mazmundagi 121-band bilan toʻldirilsin: “121. Muhammad al-Xorazmiy nomidagi Toshkent axborot texnologiyalari universiteti qoshidagi Ilmiy-innovatsion rivojlantirish jamgʻarmasiga toʻlovdan kelib tushgan mablagʻlardan Oʻzbekiston Respublikasi Vazirlar Mahkamasining 2017-yil 5-iyundagi 350-son “Muhammad al-Xorazmiy nomidagi Toshkent axborot texnologiyalari universiteti qoshidagi Ilmiy-innovatsion rivojlantirish jamgʻarmasi faoliyatini takomillashtirish toʻgʻrisida”gi qarorida belgilangan yoʻnalishlar boʻyicha qatʼiy foydalanadi.”. 3. Mazkur oʻzgartirish va qoʻshimcha Oʻzbekiston Respublikasi Davlat soliq qoʻmitasi bilan kelishilgan.
“Xizmat vazifasini bajarish chogʻida halok boʻlgan yoki tan jarohati olgan ichki ishlar organlari xodimlari va harbiy xizmatchilariga bir yoʻla toʻlanadigan nafaqani toʻlash tartibi toʻgʻrisidagi yoʻriqnomani tasdiqlash haqida”gi buyruqni oʻz kuchini yoʻqotgan deb topish haqida
(order, 2017-07-28)

Oʻzbekiston Respublikasining “Ichki ishlar organlari toʻgʻrisida”gi Qonuni va Oʻzbekiston Respublikasi Vazirlar Mahkamasining 2017-yil 1-iyuldagi 452-son “Oʻzbekiston Respublikasi ichki ishlar organlarida xizmat majburiyatlarini bajarish chogʻida tan jarohati yetkazilgan xodimlarga yoki halok boʻlgan xodimlarning oila aʼzolariga bir martalik nafaqa tayinlash tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2012-yil 21-avgustdagi 118-son “Xizmat vazifasini bajarish chogʻida halok boʻlgan yoki tan jarohati olgan ichki ishlar organlari xodimlari va harbiy xizmatchilariga bir yoʻla toʻlanadigan nafaqani toʻlash tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 2390, 2012-yil 19-sentabr) (Oʻzbekiston Respublikasi qonun hujjatlari toʻplami, 2012-y., 38-son, 440-modda) oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Tibbiyot muassasalari tiplari va ixtisoslik turlari boʻyicha tibbiy faoliyat hajmiga talablar toʻgʻrisidagi nizomni tasdiqlash haqida”gi buyruqni, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2017-07-28)

Oʻzbekiston Respublikasi Vazirlar Mahkamasining 2017-yil 21-iyundagi 405-son “Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi sogʻliqni saqlash vazirining 2012-yil 3-oktabrdagi 282-son “Tibbiyot muassasalari tiplari va ixtisoslik turlari boʻyicha tibbiy faoliyat hajmiga talablar toʻgʻrisidagi nizomni tasdiqlash haqida”gi buyrugʻi (roʻyxat raqami 2399, 2012-yil 2-noyabr) (Oʻzbekiston Respublikasi qonun hujjatlari toʻplami, 2012-yil, 45-son, 518-modda); Oʻzbekiston Respublikasi sogʻliqni saqlash vazirining 2015-yil 8-oktabrdagi 38-son “Tibbiyot muassasalari tiplari va ixtisoslik turlari boʻyicha tibbiy faoliyat hajmiga talablar toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2399-1, 2015-yil 3-noyabr) (Oʻzbekiston Respublikasi qonun hujjatlari toʻplami, 2015-yil, 44-son, 567-modda). 2. Mazkur buyruq Oʻzbekiston Respublikasi Savdo-sanoat palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Tashqi savdo vazirligi hayʼati aʼzolari tarkibini tasdiqlash toʻgʻrisida
(resolution, 2019-03-28)

Oʻzbekiston Respublikasi Vazirlar Mahkamasining 2017-yil 2-iyundagi 346-son qarori bilan tasdiqlangan Oʻzbekiston Respublikasi Tashqi savdo vazirligi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Tashqi savdo vazirligi hayʼati aʼzolarining soni 11 (oʻn bir) kishidan iborat boʻlishi belgilab qoʻyilsin. 2. Oʻzbekiston Respublikasi Tashqi savdo vazirligi hayʼati quyidagi tarkibda tasdiqlansin: 1. Xodjayev Jamshid Abduxakimovich — Vazir 2. Saifnazarov Saxib Ismailovich — Vazir oʻrinbosari 3. Raxmanov Sharof Diyorovich — “Oʻztadbirkoreksport” AJ boshqaruvining raisi vazifasini bajaruvchi 4. Vasilov Akram Adxamjonovich — “Oʻzsanoateksport” AJ boshqaruvining raisi vazifasini vaqtincha bajaruvchi 5. Davranov Raxim Gayratovich — “Oʻzbekekspertiza” AJ bosh direktori 6. Achilov Bexzod Baxtiyorovich — Marketing va milliy mahsulotlarni tashqi bozorlarga olib chiqishga koʻmaklashish bosh boshqarmasi boshligʻi 7. Nazarov Rustam Kabiljonovich — Tashqi savdo masalalari boʻyicha xalqaro hamkorlik boshqarmasi boshligʻi 8. Zufarova Nargiza Alimdjanovna — Tashqi savdoni boj-tarif orqali tartibga solishni takomillashtirish boshqarmasi boshligʻi 9. Salaxiddinov Azizbek Zuxriddinovich — Tranzit salohiyati, logistika va transport koridorlarini rivojlantirish boshqarmasi boshligʻi vazifasini bajaruvchi 10. Mirsaidov Askar Erkinovich — Yuridik boʻlimi boshligʻi 11. Abdusalamov Djamshid Abdusal�movich — Import tahlili va ishlab chiqarishda mahalliylashtirishni chuqurlashtirish takliflarini shakllantirish boshqarmasi boshligʻi 3. Oʻzbekiston Respublikasi Vazirlar Mahkamasining “Oʻzbekiston Respublikasi Tashqi iqtisodiy aloqalar, investitsiyalar va savdo vazirligining hayʼat aʼzolarini tasdiqlash toʻgʻrisida” 2011-yil 16-avgustdagi 235-son va “Oʻzbekiston Respublikasi Tashqi iqtisodiy aloqalar, investitsiyalar va savdo vazirligining hayʼati tarkibiga oʻzgartirishlar kiritish toʻgʻrisida” 2014-yil 14-avgustdagi 229-son qarorlari oʻz kuchini yoʻqotgan deb hisoblansin. 4. Mazkur qaror bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzavtosanoat” AJ boshqaruvi raisi U.U. Rozukulov va Tashqi savdo vaziri E.M. Ganiyev zimmasiga yuklansin.
“Oʻzbekiston Respublikasi Rieltorlik xizmatlarining milliy standarti (2-son RXMS) “Koʻchmas mulk bozorida axborot va maslahat xizmatlari”ni tasdiqlash toʻgʻrisida”gi qarorga oʻzgartirishlar kiritish toʻgʻrisida
(resolution, 2017-07-27)

Oʻzbekiston Respublikasi Prezidentining 2017-yil 18-apreldagi PF-5016-sonli “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2017-yil 23-iyundagi 419-sonli “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2014-yil 27-oktabrdagi 01/27-26/26-sonli “Oʻzbekiston Respublikasi Rieltorlik xizmatlarining milliy standarti (2-son RXMS) “Koʻchmas mulk bozorida axborot va maslahat xizmatlari”ni tasdiqlash toʻgʻrisida”gi qaroriga (roʻyxat raqami 2626, 2014-yil 18-noyabr) (Oʻzbekiston Respublikasi qonun hujjatlari toʻplami, 2014-y., 47-son, 563-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror muqaddimasidagi “, Oʻzbekiston Respublikasi Vazirlar Mahkamasining 2011-yil 10-maydagi 129-son “Rieltorlik faoliyatini litsenziyalash toʻgʻrisidagi nizomni tasdiqlash haqida”gi va 2012-yil 30-dekabrdagi 374-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida”gi qarorlariga” degan soʻzlar “va Oʻzbekiston Respublikasi Vazirlar Mahkamasining 2011-yil 10-maydagi 129-son “Rieltorlik faoliyatini litsenziyalash toʻgʻrisidagi nizomni tasdiqlash haqida”gi qaroriga” degan soʻzlar bilan almashtirilsin. 2. Standart muqaddimasi quyidagi tahrirda bayon etilsin: “Mazkur Rieltorlik xizmatlarining milliy standarti (2-son RXMS) “Koʻchmas mulk bozorida axborot va maslahat xizmatlari” (keyingi oʻrinlarda standart deb yuritiladi) Oʻzbekiston Respublikasining “Rieltorlik faoliyati toʻgʻrisida”gi Qonuni va Oʻzbekiston Respublikasi Vazirlar Mahkamasining 2011-yil 10-maydagi 129-son “Rieltorlik faoliyatini litsenziyalash toʻgʻrisidagi nizomni tasdiqlash haqida”gi qaroriga muvofiq koʻchmas mulk bozorida axborot va maslahat xizmatlari koʻrsatish orqali amalga oshiriladigan rieltorlik faoliyatiga qoʻyiladigan talablarni belgilaydi.”. 3. Mazkur oʻzgartirishlar Rieltorlik tashkilotlari uyushmasi bilan kelishilgan.